ΓΡΑΠΤΗ ΕΡΩΤΗΣΗ E-0660/01

υποβολή: Philip Bushill-Matthews (PPE-DE) προς το Συμβούλιο

(8 Μαρτίου 2001)

Θέμα: Το Ευρωπαϊκό Συμβούλιο της Λισσαβόνας και οι επενδύσεις

Το Ευρωπαϊκό Συμβούλιο της Λισσαβόνας του 2000 κάλεσε το Συμβούλιο και την Επιτροπή να λάβουν από κοινού με τα κράτη μέλη τα αναγκαία μέτρα με σκοπό την βελτίωση του περιβάλλοντος για τις ιδιωτικές επενδύσεις στην έρευνα, για τις εταιρικές σχέσεις Ε&Α και για τις νεοσύστατες επιχειρήσειςψηλής τεχνολογίας, με τη χρήση φορολογικών πολιτικών, επιχειρηματικών κεφαλαίων και στήριξης από την ΕΤΕπ. Τι πρόοδος έχει επιτελεσθεί στον τομέα αυτό μετά τη σύνοδο της Λισσαβόνας, ιδίως όσον αφορά συγκεκριμένα παραδείγματα;

Απάντηση

(13 Ιουλίου 2001)

Όπως αναφέρεται στα συμπεράσματα του Ευρωπαϊκού Συμβουλίου της Λισαβώνας, προκειμένου να δημιουργηθεί Ευρωπαϊκός χώρος έρευνας, είναι απαραίτητο η Επιτροπή, το Συμβούλιο και, ενδεχομένως τα κράτη μέλη, να λάβουν τα αναγκαία μέτρα. Τα προ πολλού εντοπισθέντα προβλήματα σχετικά με την έλλειψη επενδύσεων στον τομέα της Ε&Α, ειδικότερα των επενδύσεων από τον ιδιωτικό τομέα, καθώς και η ανάγκη επενδύσεων για την ενθάρρυνση των εταιρικών σχέσεων Ε&Α και την εκκίνηση επιχειρήσεωνψηλής τεχνολογίας, πρέπει να αντιμετωπισθούν κυρίως σε επίπεδο κρατών μελών (για παράδειγμα μέσω φορολογικών κινήτρων), σε συνδυασμό με κάποια προτροπή από την Επιτροπή.

Το Συμβούλιο από τη μεριά του επιδοκιμάζει τις πρωτοβουλίες ιδιαίτερα για την ενθάρρυνση των ιδιωτικών επενδύσεων στον τομέα των δραστηριοτήτων Ε&Α.

Το Συμβούλιο σημείωσε με ενδιαφέρον τις πρωτοβουλίες της Επιτροπής για τη δικτύωση των δράσεων Ε&Α και τη χρηματοδότηση της καινοτομίας με επιχειρηματικά κεφάλαια. Εξάλλου αναγνώρισε τις προσπάθειες που καταβάλλει η Ευρωπαϊκή Τράπεζα Επενδύσεων στο πλαίσιο της πρωτοβουλίας i2i προκειμένου ναποστηριχθεί η δημιουργία Ευρωπαϊκού χώρου έρευνας, χρησιμοποιώντας μεταξύ άλλων το Ευρωπαϊκό Ταμείο Επενδύσεων και ειδικότερα τις αναλύσεις της Τράπεζας και της Επιτροπής για ενδεχόμενη συνεργασία ώστε ναποστηριχθούν οι δράσεις στο πλαίσιο του 5ου και του 6ου Προγράμματος Πλαισίου για την Έρευνα.

Θα πρέπει να σημειωθεί σχετικά η πρόσφατη απόφαση του Συμβουλίου σχετικά με το πολυετές πρόγραμμα για τις ΜΜΕ (2001-2005). Το σχετικό κονδύλι ανέρχεται σε 450 εκατ. ευρώ για πενταετή περίοδο, για τη χρηματοδότηση κυρίως της καινοτομίας και της Έρευνας και της Τεχνολογικής Ανάπτυξης.

Επιπλέον, το Συμβούλιο σημείωσε την πρόθεση που εκδήλωσε η Επιτροπή στην έκθεση προόδου της προς το Ευρωπαϊκό Συμβούλιο της Στοκχόλμης, όσον αφορά τη δημιουργία Ευρωπαϊκού Χώρου Έρευνας, να εκπονήσει συγκριτική μελέτη των ορθών πρακτικών για τηνποστήριξη της έρευνας και της καινοτομίας μέσω φορολογικών κινήτρων και να καταρτίσει συγκεκριμένο πλαίσιο συνεργασίας με την ΕΤΕπ.

Το Συμβούλιο θα εξετάσει εξάλλου τα σχετικά μέτρα πουπέβαλε η Επιτροπή στην πρόταση πουπέβαλε πρόσφατα για το Πρόγραμμα Πλαίσιο 2002-2006 για την Έρευνα.

Το Ευρωπαϊκό Συμβούλιο της Στοκχόλμης αναθεώρησε τη στρατηγική αυτή και έδωσε νέους προσανατολισμούς.

Ορισμένες εκθέσεις του Συμβουλίου και της Επιτροπής πουποβλήθηκαν στο Ευρωπαϊκό Συμβούλιο της Στοκχόλμης αναφέρουν πρόοδο σε ορισμένα κράτη μέλη. Ειδικότερα σημειώθηκε πρόοδος στην ανάπτυξη της αγοράς επιχειρηματικών κεφαλαίων, στη φορολογία προκειμένου να ενθαρρυνθούν οι επιχειρηματικές δαπάνες στον τομέα της Ε&Α, στην καταπολέμηση του κατακερματισμού των προσπαθειών της Ευρώπης στον τομέα της Ε&Α και στην δημιουργία περιβάλλοντος ευνοϊκού προς την καινοτομία και την τεχνολογική πρόοδο. Ωστόσο, η σχέση μεταξύ επιστημονικού και βιομηχανικού τομέα μπορεί να βελτιωθεί περαιτέρω. Ιδιαίτερα σημαντική είναι η έκθεση του Συμβουλίου σχετικά με την ετήσια έκθεση περί των διαρθρωτικών μεταρρυθμίσεων για το 2001 και η Έκθεση της Επιτροπής σχετικά με την εφαρμογή των γενικών προσανατολισμών της οικονομικής πολιτικής για το 200.

Το Ευρωπαϊκό Συμβούλιο της Στοκχόλμηςποστήριξε την ανάπτυξη μέχρι το 2003, μιας εύρυθμης αγοράς επιχειρηματικών κεφαλαίων μέσω της εφαρμογής του Προγράμματος δράσης σχετικά με τα κεφάλαια επιχειρηματικού κινδύνου.